மக்கள் பிரதிநிதி கமல்ஹாசனுக்கும், 'பிக் பாஸ்' நிகழ்ச்சிக்கும் மற்றும் நிகழ்ச்சியின் ஒட்டுமொத்த குழுவுக்கும் எனது நன்றியைத் தெரிவித்துக்கொள்கிறேன். முக்கியமாக, என்னைக் கிண்டல் செய்வதற்காகவே தங்களது பொன்னான நேரத்தைச் செலவிட்ட அனைவருக்கும் நன்றி. உண்மையில், அவை எனக்கு ஊக்கமளித்தன. அந்தக் கிண்டல்கள், மீம்ஸ் எல்லாவற்றையும் நான் விளையாட்டாகவே எடுத்துக்கொள்கிறேன். உங்கள் முயற்சிகளுக்கு எனது பாராட்டுகள். என்னை, கடும் உழைப்பாளி என நீங்கள் அங்கீகரித்ததுக்கு நன்றி. அதேவேளையில், என்னை சிலர் சுயநலவாதி என்றும் விமர்சித்தனர். 'பிக் பாஸ்' ஒரு விளையாட்டு நிகழ்ச்சி. அதில், சுயநலத்துடன் இருப்பதில் என்ன தவறு? அங்கே ஹரிஷை தவிர எல்லோருமே நடித்துக்கொண்டிருந்தார்கள். உண்மையில், நான் நானாக இருந்தேன்.